รัฐบาลไทย-ข่าวทำเนียบรัฐบาล-อำเภอเมืองตรัง รวมพลัง "บวร" บูรณาการภาคีเครือข่ายจัดกิจกรรม "เก็บข้าวเบายอดม่วง" เพื่อสืบสาน และรักษาวิถีชีวิตดั้งเดิม น้อมนำหลักปรัชญาของเศรษฐกิจพอเพียง ต่อยอด "หมู่บ้านยั่งยืน"
วันอาทิตย์ที่ 21 มกราคม 2567
21/01/2567
อําเภอเมืองตรัง รวมพลัง "บวร" บูรณาการภาคีเครือข่ายจัดกิจกรรม "เก็บข้าวเบายอดม่วง" เพื่อสืบสาน และรักษาวิถีชีวิตดั้งเดิม น้อมนําหลักปรัชญาของเศรษฐกิจพอเพียง ต่อยอด "หมู่บ้านยั่งยืน"
อําเภอเมืองตรัง รวมพลัง "บวร" บูรณาการภาคีเครือข่ายจัดกิจกรรม "เก็บข้าวเบายอดม่วง" เพื่อสืบสาน และรักษาวิถีชีวิตดั้งเดิม น้อมนําหลักปรัชญาของเศรษฐกิจพอเพียง ต่อยอดสู่การเป็น "หมู่บ้านยั่งยืน"
วันนี้ (21 ม.ค. 67) นายจักรพงษ์ รัชนีกุล นายอําเภอเมืองตรัง เปิดเผยว่า อําเภอเมืองตรังบูรณาการร่วมกับภาคีเครือข่ายร่วมกันทํากิจกรรมเก็บข้าวเบายอดม่วง เพื่อสืบสาน รักษา และต่อยอดวิถีพอเพียง ที่แปลงนาสาธิต หมู่ที่ 10 ตําบลนาพละ อําเภอเมืองตรัง จังหวัดตรัง พร้อมกับมอบพื้นที่ จํานวน 2 ไร่ และเมล็ดพันธุ์ข้าว ให้แก่โรงเรียนบ้านหนองเรี้ยได้นําไปปลูกในแปลงสาธิตตามหลักอารยเกษตร เพื่อให้นักเรียนได้ศึกษาเรียนรู้วิถีชีวิตการปลูกข้าวเบายอดม่วงที่ได้รับหนังสือรับรองมาตรฐานสิ่งบ่งชี้ทางภูมิศาสตร์ (GI) เป็นผลิตภัณฑ์ประจําถิ่นของตําบลนาพละ อําเภอเมืองตรัง จังหวัดตรัง ซึ่งปัจจุบันสามารถเพิ่มมูลค่าจําหน่ายข้าวเปลือกได้มากถึงตันละ 20,000 บาท โดยมีวัตถุประสงค์ในการส่งเสริมให้นักเรียนได้เรียนรู้ความเป็นมาและวิถีการทํานา การใช้ภูมิปัญญาในการปลูก การบํารุงรักษา ตลอดจนให้นักเรียนสืบทอดวิถีชีวิตการทํานาแบบดั้งเดิม และการปลูกฝังจิตสํานึกในการอนุรักษ์ทรัพยากรดิน และน้ํา ตามแนวคิด ดินดี น้ําดี ชีวีมีสุขอย่างยั่งยืน สอดคล้องกับการจัดกิจกรรมวันดินโลก (World Soil Day) ของกระทรวงมหาดไทย รวมถึงสร้างความสามัคคีของคนในชุมชน ด้วยการน้อมนําหลักปรัชญาของเศรษฐกิจพอเพียงของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มาประยุกต์ใช้ สู่การพึ่งพาตนเองได้ตามวิถีพอเพียง สร้างรากฐานความยั่งยืนในชุมชน
นายจักรพงษ์ รัชนีกุล นายอําเภอเมืองตรัง กล่าวว่า อําเภอเมืองตรังมุ่งมั่นขับเคลื่อนการสร้างการมีส่วนร่วมของประชาชน จึงได้การจัดกิจกรรมเก็บข้าวเบายอดม่วงในแปลงนาสาธิต ด้วยความร่วมมือร่วมแรงร่วมใจในชุมชน โดยบูรณาการร่วมกับส่วนราชการและภาคีเครือข่าย ซึ่งได้รับความเมตตาจากเจ้าอาวาสวัดหัวถนน และปราชญ์ชาวบ้าน หัวหน้าส่วนราชการ กํานัน ผู้ใหญ่บ้าน ตําบลนาพละ ผู้บริหารและเจ้าหน้าที่องค์การบริหารส่วนตําบลนาพละ ผู้บริหารและคณะนักศึกษาจากวิทยาลัยเทคนิคตรัง ผู้บริหาร คณะครู และนักเรียนโรงเรียนต้นบากราษฎร์บํารุง ผู้บริหาร คณะครูและนักเรียนโรงเรียนบ้านหนองเรี้ย คณะกรรมการหมู่บ้านหนองเรี้ย และกลุ่มวิสาหกิจชุมชนข้าวเบายอดม่วง หมู่ที่ 10 ตําบลนาพละ ร่วมกิจกรรมสืบสานประเพณีไทยและส่งเสริมความรู้ทางภูมิปัญญาและวัฒนธรรม นอกจากนี้ยังมีการจัดกิจกรรมส่งมอบพื้นที่ จํานวน 2 ไร่ ให้กับโรงเรียนบ้านหนองเรี้ย พร้อมทั้งมอบเมล็ดพันธุ์ข้าวให้ไป ทดลองปลูกในแปลงสาธิต เพื่อที่จะให้นักเรียนทุกคนได้ศึกษาการปลูกข้าวเบายอดม่วง ซึ่งเป็นผลิตภัณฑ์ที่ได้รับหนังสือรับรองมาตรฐาน (GI) และเป็นผลิตภัณฑ์ประจําถิ่นของตําบลนาพละ อําเภอเมืองตรัง จังหวัดตรัง ซึ่งจะเป็นการส่งเสริมและถ่ายทอดองค์ความรู้ภูมิปัญญาด้านการทํานา รณรงค์และส่งเสริมการปลูกข้าวในพื้นที่ นําไปสู่การสร้างความมั่นคงทางอาหาร ส่งเสริมให้เกิดแหล่งท่องเที่ยวเชิงนิเวศของตําบลนาพละ อีกทั้งยังส่งเสริมให้เยาวชนและประชาชนเห็นคุณค่า และน้อมนําหลักปรัญชาเศรษฐกิจพอเพียงมาใช้ในการดําเนินชีวิตอย่างมีความสุข
นายจักรพงษ์ รัชนีกุล นายอําเภอเมืองตรัง กล่าวเพิ่มเติมว่า อําเภอเมืองตรังมีความตั้งใจที่จะทําให้เกิดความยั่งยืนที่เป็นรูปธรรม เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมีพระชนมายุครบ 6 รอบ 28 กรกฎาคม 2567 ซึ่งมีโครงการและกิจกรรมจํานวนมาก อาทิ การสร้างความมั่นคงทางอาหาร ด้วยการน้อมนําโครงการบ้านนี้มีรักปลูกผักกินเอง และโครงการทางนี้มีผล ผู้คนรักกัน ตามพระราชดําริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โครงการผ้าไทยใส่ให้สนุก และหมู่บ้านยั่งยืน ตามพระดําริสมเด็จพระเจ้าลูกเธอ เจ้าฟ้าสิริวัณณวรี นารัตนราชกัญญา การคัดแยกขยะตามหลัก 3Rs (Reduce Reuse Recycle) การจัดทําถังขยะเปียกลดโลกร้อน เพื่อลดการปล่อยก๊าซคาร์บอนไดออกไซด์ที่เป็นต้นเหตุของภาวะโลกร้อน และยังช่วยสร้างจุลินทรีย์และอินทรีย์วัตถุที่เป็นประโยชน์แก่ทรัพยากรดินและน้ํา ตามเจตนาการขับเคลื่อนวันดินโลก (World Soil Day) ของกระทรวงมหาดไทย ซึ่งกิจกรรมเหล่านี้ล้วนมุ่งเป้าไปที่การพัฒนาคน เพื่อให้คนไปพัฒนาพื้นที่ ยกระดับคุณภาพชีวิต สร้างความยั่งยืนให้ครอบครัว เเละชุมชน
“ขอขอบคุณภาคีเครือข่ายทั้ง 7 เครือข่าย ทั้งภาครัฐ ภาควิชาการ ภาคศาสนา ภาคเอกชน ภาคประชาชน และภาคประชาสังคม ตลอดจนปราชญ์ชาวบ้าน ที่มาร่วมด้วยช่วยกันทํากิจกรรมในวันนี้ ถือเป็นการบูรณาการร่วมกันตามหลัก บวร และกลไก 3 5 7 และเป็นส่วนสําคัญให้กิจกรรมดังกล่าวผ่านไปได้ด้วยดี ซึ่งเชื่อว่าการหลอมรวมพลังของภาคีเครือข่ายทุกภาคส่วนในการขับเคลื่อนการจัดกิจกรรมเก็บข้าวเบายอดม่วงในแปลงนาสาธิตในครั้งนี้ จะช่วยสร้างความรักความสามัคคีให้เกิดขึ้นในครัวเรือน ชุมชน สังคม จะช่วยส่งเสริมและสนับสนุนการพัฒนาคุณภาพชีวิตของประชาชนในชุมชนและหมู่บ้านและนักเรียนในสถานศึกษาให้มีความเป็นอยู่ที่ดีขึ้น ซึ่งเป็นส่วนหนึ่งที่จะช่วยให้คนในสังคมดูแลซึ่งกันและกัน ลดความเหลื่อมล้ํา ด้วยการรวมกลุ่มกันเป็นคุ้ม เป็นป๊อก เป็นหย่อมบ้าน มีการพูดคุยปรึกษาหารือ ช่วยเหลือเกื้อกูลกันอย่างรักใคร่สามัคคี และพัฒนาให้สอดคล้องกับหลักปรัชญาของเศรษฐกิจพอเพียงและทฤษฎีใหม่ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มาใช้ เพื่อทําให้พี่น้องประชาชนมีความเป็นอยู่ที่ดี “พอกิน พออยู่ พอใช้ พอร่มเย็น” ต่อยอดสู่ความพอเพียงตามหลักบันได 9 ขั้นสู้ความพอเพียง พี่น้องประชาชนสามารถพึ่งพาตนเอง นําไปสู่การสร้างงาน สร้างอาชีพ สร้างรายได้ ส่งเสริมความรู้ทางวิชาการให้ประชาชน เพื่อนําทักษะความรู้มาพัฒนา ปรับใช้ในการดํารงชีวิต มีการดูแลซึ่งกันและกัน ด้วยกลไกของทีมอําเภอบําบัดทุกข์ บํารุงสุข แบบบูรณาการอย่างยั่งยืน เพื่อยกระดับคุณภาพชีวิตที่ดี นําไปสู่การเป็น “หมู่บ้านยั่งยืน” (Sustainable Village) ที่ประชาชนทุกคนมีความมั่นคงและมีความสุขอย่างยั่งยืน” นายจักรพงษ์ฯ กล่าว
#WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood